<classify> Azam ingeshinda jana ingeishusha Simba kwa vile zingelingana kwa pointi 45 na Azam kuongoza kwa uwiano wa mabao.Kipigo hicho kimeiacha Azam kwenye nafasi ya tatu ikiwa na pointi 42 nyuma ya Yanga iliyo nafasi ya pili ikiwa na pointi 43 na Simba inaongoza ikiwa na pointi 45.Bao pekee la Miraj Adam dakika ya 68 lilivuruga hesabu za mabingwa hao wa Afrika Mashariki na Kati, na kuendelea kuipa nafasi Simba kubaki kileleni.Ushindi huo wa Coastal Union unaisogeza kutoka nafasi ya 16 hadi 15 ikiwa na pointi 16 na kuwarudisha maafande wa JKT Ruvu nafasi ya mwisho ikiwa na pointi 14.Aidha, Coastal itakuwa imejitengenezea historia ya kipekee kwa kuzifunga timu bora ambazo ni Yanga na Azam kwenye uwanja huo wa Mkwakwani.Katika mchezo wao na Yanga, iliwafunga mabao 2-0. Kabla ya ushindi huo, Azam Fc ilicheza vizuri na kutawala mpira ambapo ilipata nafasi kadhaa za wazi na kushindwa kuzitumia ipasavyo. Licha ya kutawala mpira huo kwa kipindi cha kwanza, bado Azam haikuweza kupenya kwa Coastal na kufanya matokeo ya sare ya 0-0 hadi wanakwenda mapumziko.Baada ya kuanza kipindi cha pili, Azam ilifanya mabadiliko ya wachezaji ikiwatoa Farid Mussa na Frank Domayo wakiingia Gadiel Mbaga na Salum Abubakari.Pia, dakika ya 69 baada tu ya kufungwa bao la kuongoza la Coastal, walimtoa Allan Wanga na kumwingiza Kipre Tchetche lakini bado mabadiliko hayo hayakuzaa matunda isipokuwa waliongeza tu kasi ya mashambulizi. Azam inatarajia kucheza mchezo ujao dhidi ya Mbeya City utakaochezwa ugenini kwenye uwanja wa Sokoine jijini Mbeya.Kikosi cha Azam Fc: Aishi Manula, Shomari Kapombe, Faridi MussaGadiel Mbaga dk. 46, Said Morad, Pascal Wawa, Erasto Nyoni, Jean Mugiraneza, Michael Bolou, Frank DomayoSalum Abubakari dk. 46, John Bocco na Allan Wanga.Kikosi cha Coastal Union kilikuwa; Fikirini Bakari, Hamad Juma, Adeyum Saleh Ahmed, Mbwana Hamisi Kibacha, Miraj Adam, Sabo Youssouf, Juma Mahadhi, Abdulhalim Humud, Abasarim Chidiebere, Ally Ahmed ShiboliAyoub Yahya dk78 na Nassor Kapama.  <topic>: MICHEZO 